-Սպասիր,-Վանուհին առաջ պարզած ձեռքերով կասեցրեց նրա հարձակումը:-Դու դեռ այն կարծիքին ես, որ մի խումբ ստահակներ, այդ թվում նաև հենց ինքդ, պետք է երկրի եղած-չեղածը գռփեք, ընտրություններում պարտված թեկնածուին նախագահ հռչակեք, հակառակ ձևով մտածողներին բանտերը լցնեք ու նրանց դեմ անհեթեթ դատավարություններ սկսեք, հետն էլ անպատի՞ժ մնաք: Երանության ժամանակներն անցան, Արսեն, սթափվիր: Դաշնակցությանը շղթայակապ անելով՝ ձեր ապահովության հարցը չլուծեցիք, ժողովուրդը կամաց-կամաց գիտակցում է, թե իր վստահությունն ինչ նենգությամբ է չարաշահվել, նա կընդվզի, ավելի լավ է՝ անարյուն հեռանաք: